《小说引子》
宋代·罗烨

传自鸿荒判古初，羲农黄帝立规模。
无为少昊更颛帝，相授高辛唐及虞。
位禅夏商周列国，权归秦汉楚相诛。
两京中乱生王莽，三国争雄魏蜀吴。
西晋洛阳终四世，再兴建邺复其都。
宋齐梁魏分南北，陈灭周亡隋易孤。
唐世末年称五代，宋承周禅握乾符。
子孙神圣膺天命，万载升平复版图。

作者简介：元间吉州庐陵人。生平不详。搜集当时传奇、杂俎，编辑《醉翁谈录》十集二十卷。其中保存不少研究话本小说之珍贵史料。另有汴梁人金盈之著有《醉翁谈录》，记述唐代遗事、北宋人诗文和汴京风俗，与罗著另为一书。